fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Kulttuurista ymmärrystä väestötutkimuksiin - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Hyvinvointi- ja terveyserot, Maahanmuutto ja kulttuurinen moninaisuus, Toimintakyky
Kaksi maahanmuuttajataustaista henkilöä, nuorempi ja vanhempi, olivat saapuneet Suomeen samasta lähtömaasta ja saaneet oleskeluluvan. He keskustelivat kysymyksestä: ”Oletko tuntenut läheisyyttä toisiin ihmisiin?”
Vanhempi henkilö, viisas ja arvostettu yhteisössään, kuvasi kuinka hän kokee läheisyyttä muihin riippumatta uskonnosta, kansallisuudesta tai ihonväristä. Hän oli elämänsä aikana tutustunut moniin ihmisiin sekä elämäntapoihin ja löytänyt yhteisen sävelen minne tahansa oli mennytkin.
Nuorempi henkilö, varautuneempi ja sanoissaan varovaisempi, otti maanläheisemmän tulkinnan. Läheisyys tarkoitti, että vanhempi henkilö ja me, haastattelijat, istuimme hänen lähellään saman pöydän ääressä kotoutumiskoulutuskeskuksen kokoustilassa, jossa tutkimusta tehtiin helmikuisena iltapäivänä.
Kulttuurisensitiivisyys: ymmärrys eri tavalla ymmärtämisestä
Edellä kuvattu on yksi esimerkki siitä, kuinka saman kysymyksen voi tulkita eri tavoin.
Näitä tulkintaeroja tutkimme mobiTARMO-hankkeessa kognitiivisilla haastatteluilla. Niissä testattiin, miten tutkimuksessa käytetyn Kykyviisari-lomakkeen kysymykset toimivat maahanmuuttajaväestöllä.
Kulttuurisensitiivisyys tarkoittaa, kuinka tavoitetaan eri taustoista tulevien ihmisten kokemusmaailmaa. Meidän tutkijoiden ja ammattilaisten tulisi olla tietoisia tulkintaeroista kysymyksiä ja mittareita laatiessa tai käyttäessä olemassa olevia menetelmiä.
Tulkintaerot kumpuavat eri kulttuureista, mutta on virheellistä ajatella, että samasta maasta tulevat ihmiset ajattelisivat yhteneväisesti. Eroja on koulutuksen, iän ja maailmankatsomusten välillä vain muutamia mainitakseni.
Kokemuksemme mukaan kaikille ei ole tuttua pohtia asioita itsensä kannalta. Haasteita voivat tuottaa abstraktit asiat, kuten ”tuntea itsensä rauhalliseksi” tai ”ajatella selkeästi”. Loppujen lopuksi, nämä ovat filosofisiakin kysymyksiä.
Yksittäisestä yleiseen: mihin väärinymmärrykset voivat johtaa?
Tutkimuksemme kohdejoukko on ollut rajattu ja pieni, mutta edellä kuvatut tulkinnalliset sudenkuopat piilevät väestötutkimuksissa.
Kuinka voimme olla varmoja, miten kukin ymmärtää heille esitetyn kysymyksen? Puhumattakaan siitä, kuinka suomesta muulle kielelle käännetty kysymys on muuttanut merkitystään alkuperäisestä.
Väärinymmärrykset kysymysten sekä tulosten tulkinnassa voivat pahimmillaan vaikuttaa ihmisiä koskevaan päätöksentekoon kielteisellä tavalla.
On oltava ennalta tietoinen sanojen ja merkitysten tulkintaeroista. Muuten voi käydä, kuten legendan savolaismiehelle hänen anoppinsa vajotessa jäihin pilkkireissulla: ei paljon naarata!
Kognitiivisesta haastattelusta työkalu väestötutkimuksiin
Ihmisten ainutlaatuisuus ja yksilölliset erot eivät tee väestötutkimusten avulla saavasta tiedosta merkityksetöntä.
Yleistettävää tietoa väestötasolla tarvitaan ja ihmisen perustarpeet ovat samoja kulttuureista riippumatta. Työn, perheen ja toimintakyvyn merkitys on yhtä tärkeää oululaiselle kuin sotaa paenneelle maahanmuuttajallekin.
Kognitiiviset haastattelut ovat opettaneet meille, että erilaiset tulkinnat auttavat kysymysten kehittämisessä. On tärkeää tietää, mitä asioita ihmiset tarkoittavat, kun he puhuvat esimerkiksi terveydestään.
Väestötutkimukset, kuten Kykyviisarikin, ovat valikoima kysymyksiä ja mittareita, jotka tähtäävät vertailevan tiedon tuottamiseen. Niiden valinnassa on käytetty perusteltuja syitä, kuten mittareiden ja indikaattorien validiteettia.
Kognitiivisen haastattelun avulla voidaan tutkia, kuinka validoitu kysymyspatteristo vastaa alkuperäistä merkitystään, kun kohdejoukko on eri tai jos patteristo käännetään toiselle kielelle. Kognitiivinen haastattelu auttaa myös tutkijaa olemaan tietoinen mahdollisista eroista, jotka eivät näyttäydy pelkästään taustamuuttujien kautta.
mobiTARMO-hankkeen tavoitteena on tukea alkuvaiheen kotoutumistoimia ja parantaa maahanmuuttajien palvelutarpeiden tunnistamista kehittämällä työkalu toimintakyvyn tunnistamiseksi ja arvioimiseksi. Hanketta rahoittaa Euroopan Unionin sisäasioiden Turvapaikka-, maahanmuutto ja kotouttamisrahasto (AMIF).
Kykyviisari on työ- ja toimintakyvyn itsearviointimenetelmä kaikille työikäisille. Se soveltuu asiakastyöhön ohjaavana ja keskusteluja avaavana työkaluna. Kykyviisari on kehitetty Työterveyslaitoksen Solmu-koordinaatiohankkeessa (Sosiaalinen osallisuus ja työ- ja toimintakyvyn muutos), yhdessä Euroopan sosiaalirahaston (ESR) rahoittamien toimintalinja 5 projektien kanssa.
Misha Henriksson projektitutkija Yhdenvertaisuus ja osallisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.